REGULAMENTUL (CE) NR. 230/2009 AL COMISIEI
din 19 martie 2009
de modificare a Regulamentului (CE) nr. 382/2005 de stabilire a normelor de aplicare a Regulamentului (CE) nr. 1786/2003 al Consiliului privind organizarea comună a pieței furajelor uscate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 71 alineatul (2) al doilea paragraf,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (2), în special articolul 90 coroborat cu articolul 4,
întrucât:
(1)
În conformitate cu articolul 18 din Regulamentul (CE) nr. 382/2005 al Comisiei (3), termenul pentru depunerea cererilor de ajutor, menționat la articolul 86 din Regulamentul (CE) nr. 1234/2007, pentru prelucrarea produselor din sectorul furajelor uscate în cursul ultimei luni a fiecărui an de comercializare, care se încheie la 31 martie, este de numai 15 zile, în timp ce, pentru celelalte luni ale anului de comercializare, acest termen este de 45 de zile. Având în vedere problemele administrative raportate în legătură cu acest termen scurt, ar trebui introdusă o prelungire a acestuia până la 30 aprilie.
(2)
Prin urmare, Regulamentul (CE) nr. 382/2005 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
La articolul 18 din Regulamentul (CE) nr. 382/2005, alineatul (3) se înlocuiește cu următorul text:
„(3) Prin derogare de la alineatul (1), nicio cerere de ajutor prezentată pentru un an de comercializare nu poate fi depusă după data de 30 aprilie, după încheierea anului de comercializare respectiv, cu excepția cazurilor de forță majoră sau a circumstanțelor excepționale.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 martie 2009.